open-index/open-wikipedia-markdown huggingface dataset:
دولار ميريكاني

يسار|تصغير|وراق ديال الدولار لميريكاني

**الدولار لميريكاني** (بلينݣليزية: United States Dollar - الرمز ديالو: USD) هي لفلوس الرسمية ديال لميريكان و لأراضي اللي تابعا ليها. بداو تيتخدّمو هاد لفلوس من نهار 2 أبريل 1792، و مقسوم على 100 سانت.

الدولار لميريكاني ولاّ مهم ف لعالم كامل من مورا لحرب لعالمية اللولا، و كيتخدّم ف لبيع و الشرا ما بين لبلدن. بزاف د لبلدان تيخدّمو الدولار لميريكاني تا عندهم، إما عملة رسمية، و لا كيكون وحدا من لعملات ديالهم.

## مصادر


تصنيف:الولايات المتاحدة د ميريكان
تصنيف:صولدي
تصنيف:تأسيسات د 1792 ف الولايات المتاحدة د ميريكان
هندوسية

تصغير|يسار|250px|<P ALIGN=center>رمز ديال لهندوسية.</p>
تصغير|يسار|250px|<P ALIGN=center>لبلايص اللي فيها لهندوس ف لعالم.</p>
**لهندوسية**، ولاّ دين لهنود، ولاّ لبراهمية، هي تالت أكبر دين ف لعالم، من جيهت شحال من واحد متبّعها (تقريبا 1.2 مليار د الناس). كاين اللي تيقول باللي هي أقدم ديانة باقا كاينة ف لعالم، و عندها شي تقاليد تيرجعو للقرن 15 قبل لميلاد. الناس اللي كيتبعو لهندوسية كيتسمّاو هندوس، و عندهم بزاف د لآلهة. الديانة لهندوسية كاتركز بزاف على لفلسفة، و الناس اللي كيتبعوها كيآمنو باللي لعيشة (لحياة) كاتعاود، و باللي ف كل عيشة خاص لواحد يكون حسن من قبل، حتا يوصل للمرحلة د لخلاص.

بزاف ديال لحوايج اللي مشهورين بزاف ف لعالم جايين من لهندوسية، بحال ليوݣا، و لكارما، و كاين اللي تيديرهم واخا ماشي هندوسي. لأغلبية د لهندوس تيعيشو ف لهند و نيپال، واخا كاين جاليات كبار تفرقو دابا ف ݣاع الطراف د لعالم.

## مصادر
صاڤاي

تصغير|200 بك|ݣزيرة صاڤاي
**صاڤاي** (بالصاموية: **Savaiʻi**) (**صالافاي** (بالصاموية: **Salafai**)، اللي هي السمية لقديمة) هي ݣزيرة تابعة للبلاد دصاموا وكاينة فلغرب دلمحيط لمهدن. فيها 70 كيلوميطر فالطول و46 كيلوميطر فلعرض ولميساحة ديالتها واصلة ل1694 كيلوميطر مرباع، الشي اللي كايخلّيها تكون لݣزيرة اللولة فالترتيب من ناحية لوساعة مابين ݣزاير صاموا، عاد كاتجي من موراها ݣزيرة أوپولو. من ناحية السكان، هي لݣزيرة التانية اللي لمسكونة بزاف وفيها كتر من 43 ألف دلبشري (25% ديال السكان دلبلاد).

ݣزيرة صاڤاي مقسومة لستة ديال لمقاطعات، ومنها بدات لحركة ديال لماو اللي كانت ضد ليستيعمار تاع نيوزيلاندا فاللول ديال لقرن 20. التقافة ديال الصامويين عامرة بأساطير وخرايف على هاد لݣزيرة، واللي كاتعاود حكايات على لآلهة ديال لغابات، لبحورة، الشتا، لحصاد، لبلاد ولحروب.

## تصاور

File:Savaii3.JPG|ݣزيرة صاڤاي من السما
File:Mu Pagoa Waterfall - Savai'i - Samoa.jpg|شلّال مو پاݣوا
File:Sunset at Sapapali'i - Samoa.jpg|لغروب فڤيلاج فالشمال الشرقي ديال لݣزيرة.
File:Samoa fire dance - siva afi.jpg|شطحة صاموا ديال لعوافي *سيڤا أفي*
File:Volcano,Savaii.(.Photographer’s.Title).Andrew.Thomas 1906.jpg|بركان جبل ماطاڤانو ف 1906


## مصادر


تصنيف:صاموا
تصنيف:مقالات فيها مصدر و 3000 بايت
بودية

تصغير|يسار|250px|<P ALIGN=center>الرويضة ديال دارما، وحدا من الرموز د لبودية.</p>
تصغير|يسار|250px|<P ALIGN=center>تمتال د لبودا ف طايلاند.</p>
تصغير|يسار|250px|<P ALIGN=center>لبلايص اللي فيها لبودية ف لعالم.</p>
**لبودية**، ولا دين لبودية، هي ديانة هندية، محسوبة من الديانات لكبار ف لعالم. هي الرابعة من جيهت الناس اللي تيآمنو بيها ف لعالم (مورا لمسيحية و لإسلام و لهندوسية). تقريبا 520 مليون واحد ف لعالم تيقولو على راسهم باللي هوما بوديين.

لبودية تسمّات على سميت لمؤسس ديالها سيدارتا ݣاوتاما، لي تلقب ب *بودا* بمعنى *داك لي شاف نّور*، اللي كان واحد السيد لاباس عليه عاش ف لهند ف لقرن لخامس قبل لميلاد، و سمح ف كلشي باش يولي فيلسوف، و يحاول يفكر ف لمشاكل ديال لعيشة و لموت. لأفكار و النصائح ديال لبودا تجمعو من بعد و كانو هوما السّاس ديال الدين د لبودية، اللي خرج من لهند و ولاّ دين كبير ف بزاف د لبلدان د آسيا.

## مصادر

تصنيف:لبودية
تصنيف:مقالات فيها مصدر و علاين 3000 بايت
لكردية

يسار|تصغير|<P ALIGN=center>لبلايص فلعالم اللي تاتًهضر فيهم لكردية</p>
يسار|تصغير|<P ALIGN=center>بلاكة د مطعم مكتوبة بلكردية (ف لينݣليز)</p>
**لكردية** (بلكردية: كوردی - Kurdî) هي عائلة هندوؤروپية ديال اللغات لأصل ديالها من لغرب د آسيا. تاتّهضر لكردية ف لمنطقة التاريخية د كردستان (هي بلاصة مفرقة ما بين ربعة د لبلدان: سوريا، تركيا، إيران و لعراق)، و عند لمهاجرين ف لعالم كامل اللي أصبهم من تمّا. لعائلات لكبيرة ديال لكردية هي لكردية الشمالية (كورمانجي)، لكردية لوسطانية (سوراني)، و لكردية لجنوبية (خوران). ما كاينش إحصائيات باينة على شحال من واحد تيهضر لكردية، و لكن التقديرات تاتقول باللي غايكونو ما بين 25 و 35 مليون د الناس ف لعالم.

حيت الناس اللي تيهضرو لكردية مقسومين على بزاف د لبلدان، لوضعية د اللغة مبدلة بزاف على حساب لبلاد. لبلاد لوحيدة اللي فيها لكردية رسمية هي لعراق. ف سوريا، ممنوع تنشر أي حاجة ب لكردية، و ف تركيا و إيران التخدام ديالها محدود بزاف و ما تاتقرّاش ف لمدراسة. هاد التقسيم تيبان تا ف الطريقة د لكتبة: لكورمانجي كيتكتب بلحروف اللاتينية (ف تركيا و سوريا)، السوراني تيتكتب بلحروف لعربية (ف لعراق و إيران)، و كاين تا اللي تيكتب لكردية ب لحروف السيريليك (الروسية).
## مصادر


تصنيف:لوغات هندوإيرانية
تصنيف:لوغات د لعراق
تصنيف:لوغات د تركيا
تصنيف:لوغات د إيران
تصنيف:لوغات د سوريا
تصنيف:مقالات فيها مصدر و 3000 بايت
تصنيف:لوغات د أرمينيا
لحسن لوزان

هوّا ل**حسن بن محمد لوزان لفاسي** ؤ تعرف عند لوروپيين ب "ليو أفريكانوس" حيت عاش واحد لوقيتة من عمرو فالطاليان و كان كايقري لعربية لرجال الدين الرومان، كايتنسب للقبيلة الأمازيغية د أيت زيان الزناتية فالسلسلة ديال جبال الريف، تزاد فغرناطة جوايه 1494م.

هوّا واحد لكشايفي ؤ رحّال ؤ ديپلوماسي مغريبي صال وجال فشمال يفريقيا ؤ خدا الشنعة بكناشو لمعروف ديال "وصف إفريقيا" واللي فيه وصف بالضيطاي شعوبا ديالها دوا فيه على معيشتهوم، قبايلهوم، طباعهوم، لباسهوم، ماكلتهوم، حوايجهوم، قتيصادهوم، شغالاتهوم، ؤ دوا حتا على التاريخ ؤ لجغرافيا ديال دوك لبلايص. ؤ هضر فهاد لكتاب بالتفصيل على بلاد لمغريب ؤ لوضعية ديالها فلبدية د لقرن سطاش هادشي اللي كايخلي كتابو واحد لمرجع ناضي للناس اللي بغاو يقراو على التاريخ ديال هاد لبلاد.

## مصادر

تصنيف:توارخي
تصنيف:زيادة 1494
تصنيف:تاريخ د شمال إفريقيا
تصنيف:أمازيغ
تصنيف:زيادة ف عوام 1490
تصنيف:وفيات ف عوام 1550
تصنيف:كتاب أمازيغ
تصنيف:كتاب رحالا مغاربا
تصنيف:ناس تزادو ف غرناطة
تصنيف:ناس د فاس
كوصوڤو

**كوصوڤو**، رسميا لجمهورية د كوصوڤو (بلألبانية: Republika e Kosovës - بالصريبة: Република Косово) هي دولة ما كيعتارفش بيها كلشي، جات ف لجنوب الشرقي د ؤروپا. كوصوڤو ماكاطلش على لبحر و جات ف لوسط د لمنطقة د لبلقان. تاتحدّها مقدونيا الشمالية من لجنوب الشرقي، صربيا من لجنوب الشرقي، مونطينيݣرو من الشمال لغربي و ألبانيا من لجنوب.

من لوقت اللي تفككات فيه يوݣوسلاڤيا و الناس د كوصوڤو باغين تكون عندهم بلاد، و دخلو ف حرب طويلة من 1990 ل 2008. نهار 17 فبراير 2008 علنات لجمهورية د كوصوڤو من جيهتها بوحدها لإستقلال ديالها من صربيا، و من ديك الساعة عتارفات بيها 96 بلاد ف لعالم، و لكن ما داخلاش مع لأمم لمتحدة. لعاصمة ديالها و أكبر مدينة فيها هي پريشتينا، و اللغات الرسمية د لبلاد هي لألبانية و الصربية. كوسوڤو داخلة عضو مع لبنك الدولي و صندوق النقد الدولي، و طلبات تكون عضو مراقب ف منضمة التعاون لإسلامي.

## مصادر


تصنيف:بلدان د ؤروپا
قلقولة

**لقلقولة** (بلعربية :*جمجمة*، بلفرانساوية :*crâne،* بنݣليزية :*skull*) هيا الطرف لفوقاني ولا لقدّامي (على حساب آشمن نوع د لبهايم) ديال السكيليطة د السنسوليات، مقادة من واحد لكمشة دلعضام ملمومين بيناتهوم كي شي بواطة مطمور فيها لمخ و كاتكالي عليه ولايني مديورين حتا ل شلا غرايض خرين، لقلقولة متكية على السنسول لعنقي ؤ واقفة بالضبط على واحد لفقرة كايݣولو ليها "أطلس".
[تصغير|شوفة جنبية للقلقولة ديال [بنادم (هوموسابيان)]]
لقلقولة داخلة فلجيهاز السكيليطي ؤ مقادّة من جوج طروفا: لكاصكة (تجابت من كاصك حيت جات معا لبلاصة اللي كايتدار فيها) ؤ لفك التحتاني. لقلقولة عند بنادم كاتقسم على جوج طروفا و اللي هوما: عصبوكاصكة (هازّة لقلدات لعصبية) ؤ وجهوكاصكة (هازّة التويشيات ديال لوجه ؤ داخل فيها نيت لفك التحتاني).

## لأصل د لكلمة
قلقولة كلمة بالدارجة لمغريبية تجابت من تامازيغت "أقلقول" و اللي كاتعني ل"ݣنّة" ولايني تحرفات فالداريجة باش تمعني على لمجمول د السكوليطة د الراص.

## عند بنادم
فلبدية د لكلام، لقلقولة هيا اللي كاتعطي لقلدة للراص عند بنادم نقدّو نشبهوها بواحد لبواطة و لا طارّو (وعاء) مخبيين فيه تواشي عصبية بحال لمخ ؤ لمخيّخ والجدع لمخّي وزيد عليهوم شلا جواوف خرين (جوف خنافري، جوف عيني، جوف فمي و الشّرماط السمعي...) غاراضها اللول هوّا تحمي هاد التواشي الضاروريين فلعيشة ديال بنادم.

تصغير|قلقولة ديال بنادم
لقلقولة مصاوبة من واحد لمجمول دلعضام ملاصقين بشي لعيبات كايتسماو ب "**غرازي**"، هاد لعضام عند لبالغ عدادهوم 22 عضمة مختالفة ؤ وحدة فيهوم وكان اللي كاتحرك وهيا ل"فك لتحتاني" بينما دوك 21 خرين مكايتحركوش.

### ليستة دلعضام دلقلقولة
**<u>1) عضام فردانيين:</u>**

* لعضمة السنطيحية.
* لعضمة لݣفاوية.
* لعضمة السحتليلية.
* لعضمة لغربالية.

**2) عضام جويجانيين**:
* لعضمة الجنابية.
* لعضمة الصدغية.
* لعضمة الدموعية.
* لعضمة لخنافرية.
* لعضمة لقوسية.
* لفك لفوقاني.
* لعضمة اللهاوية.
* لكرنيطة لخنافرية التحتانية.

## مصادر


تصنيف:أناطوميا
تصنيف:مقالات فيها مصدر و 3000 بايت
تصنيف:أناطومي د السلسوليات
تصنيف:راس و عنق د بنادم
يوݣوسلاڤيا

**يوݣوسلاڤيا** (بالصربية/لكرواتية:Jugoslavija / Југославија - بالصلوڤينية: Jugoslavija - بلمقدونية: Југославија - لمعنى ديالها: لبلاد د السلاڤ د لجنوب) كانت بلاد ف لوسط و لجنوب الشرقي د ؤروپا ف لقرن لعشرين. تأسسات من مورا لحرب لعالمية اللولا ف 1918، و كانت سميتها لأصلية لمملكة د الصربيين و لكرواتيين و الصلوڤينيين. كانت لفكرة ديالها هي تجمع السلاڤيين د جنوب شرق ؤروپا ف بلاد وحدا.

من اللخر ديال التمانينيات، و من مورا مشاكل قتصادية و سياسية، بدات يوݣوسلاڤيا تاتفكك بشوية بشوية، و كل وقت تاتخرج منها بلاد. آخر مرة تفككات فيها يوݣوسلاڤيا رسميا هي ف 2006، ملي تفارقو صربيا و مونطينيݣرو، و ولاّت كل وحدا فيهم بلاد.

## لجمهوريات ديالها
ف لوقت اللي كانت كبيرة فيه ݣاع، كانت يوݣوسلاڤيا جامعة 6 د لجمهوريات، و هي:
* لجمهورية لإشتراكية د لبوصنا ؤلهرسك
* لجمهورية لإشتراكية د كرواتيا
* لجمهورية لإشتراكية د مقدونيا
* لجمهورية لإشتراكية د مونطينيݣرو
* لجمهورية لإشتراكية د صربيا
* لجمهورية لإشتراكية د صلوڤينيا

## مصادر


تصنيف:بلدان ما بقاتش
لحسن لخنيفري

**لحسن أسرار** لمعروف ب **لحسن لخنيفري** (بلأمازيغية: ⵍⵃⵙⵏ ⵍⵅⵏⵉⴼⵔⵉ) هو مغني من خنيفرة تيغني الشعبي بلأمازيغية ديال لأطلس لمتوسط. لحسن لخنيفري معروف بزاف ف لمنطقة ديالو، و غنا مع بزاف د لمغنيين و لمغنيات معروفات بحال عيشة مايا و لحسنية و سعيدة تيتريت. ف لعادة، لأغاني ديالو تاتكون على شكل ضريب د لكمانجة (هو اللي تيضربها) و شيخات تيعاودو الصوت و تيشطحو.

من لأغاني لمعروفة د لحسن لخنيفري كاين:

## مصادر

تصنيف:بيوغرافيا د رجال
تصنيف:مغني بالشلحة د لأطلس
تصنيف:تاحيدوست
تشيكوصلوڤاكيا

**تشيكوصلوڤاكيا** (بالتشيكية و الصلوڤاكية: Československo - Česko-Slovensko) كانت بلاد ماكاطلش على لبحر جات ف لوسط د ؤروپا. تأسسات ف أكتوبر 1918 من بعد ما ستاقلات من لإمبراطورية لأسطرو-هنڭارية. ف لوقت اللي كانت فيه هاد لبلاد، مشاو منها بزاف د لأراضي، اللي خداوهم بلدان بحال ألمانيا و پولونيا و هنݣاريا و أوكرانيا.

من مورا لحرب لعالمية التانية، دخلات تشيكوصلوڤاكيا ف لمعسكر الشرقي، و ولاّت دولة اشتراكية. ف 1968، من مورا مضاهرات ف پراݣ، دخل لإتحاد السوڤياتي لتمّا و قمع الناس باش يبقاو تابعين للنضام لإشتراكي. ف 1989، من مورا ما بدات تاطّيح الشيوعية ف شرق ؤروپا، وقعات تورة مهدّنة ف تشيكوصلوڤاكيا، و دخلات لبلاد ف نضام رأسمالي.

ف 1993، تفككات تشيكوصلوڤاكيا و خرجو منها جوج بلدان كاينين دابا، و هوما التشيك و صلوڤاكيا.

## مصادر


تصنيف:بلدان ما بقاتش
تصنيف:بلدان د ؤروپا
تصنيف:جغرافيا د ؤروپا
تصنيف:تأسيسات د 1918 ف ؤروپا
قبلوعلايف

**لقبلوعلايف** (بلعربية: *بدائيات النوى*، بلفرانساوية :*Procaryotes*) هوما واحد النوع من لخلايق مكونين من واحد لخلية صافي ؤ ماعندهومش علفة ؤ لا حتا عضيوة داخل سيتوپلازمية لعكس ديال **صحيحوعلايف** ، **لقبلوعلايف** اللي موجودين دابا هوما لباكتيريات و السهميات.

## أصل د لكلمة
قبلوعلايف سمية تركبات من جوج كليمات: "قبلو" منسوبة ل "قبل" و "علايف" اللي هيا الجماعة لمنسوبة ل "علفة"، تدرجات من ليونانية لبالية: علفة = κάρυον، بينما قبل = pro.

## مصادر


تصنيف:لبيولوجيا
تصنيف:بيوشيمي
فورمولة كيماوية

[تصغير|لفورمولة لبينياوية د ݣاز [لبوتان لي عندو لفورمولة لكيماوية C4H10.]]
**لفورمولة** ؤلا **الصيغة لكيماوية** (ب نّݣليزية **Chemical formula**) ف شّيمي هيّا طاريقة ديال تمتيل دّرات لّي كاتكوّن موركّاب كيماوي ؤلا جزيئة، كيتستعملو فيها رّموز ديال لعناصر لكيماوية، نماري لتحت كيمتلو لعاداد ديال دّرات د كولا عنصر ف لجزيئة، ؤ/ؤلا لفوق كيمتلو لعاداد د تّعميرات معا رّمز د زايد ؤلا ناقص، ؤ شي مرات قواس، فواصل، شراطي ؤ غيرهوم.

خاص مانخلطوش مابين لفورمولة لكيماوية ؤ لفورمولة لبينياوية لّي كاتبين شّكل ديال لجزيئة ؤ رّوابط ديالها ف جوج أبعاد.

## مصادر


تصنيف:شيمي
تصنيف:نوطاج
مديورات مزيانين

**لمديورات لمزيانين** ؤلا **أحسن لمديورات** (ب نّݣليزية **Best Practices**) هوما مجموعة د لمماراسات ؤلا طّرقان ف شي ضومين لي تبين ب شكل عملي بلي كيعطيو نتايج حسن من غيرهوم، ؤلا كاين تّيفاق عليهوم مابين لحرايفية ديال ضّومين. لغاراض ديالهوم كيكون هوّا تحسين لجودة ديال لخدمة، ؤ تفادي حالات ديال تالافا (يعني يكون شي كيشرّق، شي كيغرّب). كنلقاو لمديورات لمزيانين ف بزاف د لمجالات، بحال تّبزنيس، لانفورماتيك، ليدارة، ؤ زيد ؤ زيد.

لمديورات لمزيانين كيقدرو يكونو طرف من سطوندار بحال إيزو 9000 ؤلا إيزو 14001، لي بجوج معمول بيهوم ف لمجال د لإدارة د شّاريكات.

لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية إنتاجية ؤلا إدارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لأعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال *وصفات ديال نّجاح* لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم إتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها.

كنلقاو لمديورات لمزيانين مطبقين ف بزاف د لمجالات، من بينهوم:
* شاريكات ؤ تّبزنيس
* لمونضامات لماشي حوكومية
* صّحة
* لانفورماتيك
* صّيناعات ب نواع كتيرة
* طّيليكوم

## نتيقادات
كاينين عاداد د لنتيقادات علا لمصطلح ديال *Best Practices*، سيرتو بلي ف بزاف د لحالات كاينين طرقان كيتعتابرو "مديورات مزيانين" بلا مايكون تخاد وقت كافي ديال تجريب ديك طّاريقة ؤ لبدايل ديالها، بشكل كافي لي يتبت بلي ماكاينش ما حسن منها. لمحلل لميريكاني مايكل كوين پاتن كيعتابر بلي حتا لبحت لعلمي ف هاد لمجال باقي ماتدارش بشكل وافي لّي يخلينا نݣولو بلي كاينين طرقان د لخدمة هوما لأحسن ف أي مجال، ؤ بلي لمديورات لمزيانين لي مامتبوتينش مزيان خاصهوم يتعتابرو "فرضيات ديال مديورات مزيانين".

## مصادر


تصنيف:فلسفة د صوفتوير
تصنيف:تدبير د لكاليطي
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور
عيشة مايا

**عيشة مايا** (بلأمازيغية: ⵄⵉⵛⴰ ⵎⴰⵢⴰ) هي مومتيلة و مغنية من خنيفرة تاتغني بلأمازيغية ديال لأطلس لمتوسط. مايا معروفة ب تماوايت (لموّال) ديالها، و تشهرات ملّي بدات تادير لأغاني ديالها ف أنتيرنيت، بالضبط ف يوتوب و فيسبوك. غنات عيشة مايا مع بزاف د لمغنيين لمعروفين د لأطلس بحال لحسن لخنيفري و لحسنية.

شاركات مايا ف عدد ديال المهرجانات، بحال مهرجان فن و فرس ف إقليم صفرو، مهرجان السويسي ف الرباط.

عيشة مايا مجوّجة و عندها ولد.

## لأغاني ديالها
عيشة مايا عندها بزاف د لأغاني معروفة اللي شافوها لملاين ف يوتوب، بحال:
* مايريخ النشاط (مع لحسن لخنيفري و لحسنية)
* حاولات
* أوا ماديسارتود
* أوريو أييفراخ
* أدورتروط
* أمصابي (معا عبد العزيز أحوزار)

## مصادر

## مزاود
* أغاني ديال عيشه مايا ف لأرشيڤ د لأنتيرنيت

تصنيف:بيوغرافيا د نسا
تصنيف:مغنية بالشلحة د لأطلس
تصنيف:لعيطة
تصنيف:تاحيدوست
تصنيف:شيخة
سارة فرانكار

**سارة فرانكار**، لي سميتها كاملة **سارة جولييط سعيدي فرانكار**، تولدات ف 6 يوليوز 1999 ف طروا (فرانصا)، هي جدافة فرانساوية مغريبية.

## حياتها
فرانكار تولدات ف طروا، فرانصا. باها فرانصاوي ؤ مها مغريبية. عندها جوج جنسيات، مغريبية ؤ فرانصاوية.

## لكاريير رياضية
بدات سارة فرانكار تجديف ف مدينتها د طروا، معا لفرقة د *صوصييطي نوتيك طروايين*. ف 2017، ختارت باش تمتل لمغريب مورما كانو لوقات دياولها ماكافينش باش تأهل معا فرانصا ل لعاب لؤلمپية د 2020. ف 2018، بدات كاتطريني ف طولوز ف فرانصا.

شاركات سارة ف لمسابقة د لمجداف لفردي ف لبوطولة د لعالام د تجديف د 2017. ف نفس لعام، جات تانية د لمسابقة ديالها ف لبوطولة لعربية د تجديف. ف 2019، ربحات واحد لمسابقة ف لبوطولات لجيهاوية د نوڤيل-أكيطان ؤ ؤكسيطاني (فرانصا). ف لعاب لإفريقية د 2019، تكلاصات سارة تالتة ف لمجداف لفردي د 500 ميطرو. ف نفس لعام، شاركات ف لمسابقة د لمجداف لفردي ف لبوطولة د لعالام د تجديف د 2019.

ف ماي 2019، خدات سارة لمينحة د تضامن لؤلمپي لي كاتعطيها لجنة لؤلمپية دولية باش تعاونها ف لمحاولات ديالها باش تأهل ل لعاب لؤلمپية د 2020. ف أكتوبر 2019، تأهلات سارة فراكار ل لعاب ف لمسابقة د لمجداف لفردي، مورما جات رابعة ف لإقصائيات لإفريقية. لمينيما د تأهل كان هو تجي بين لخمسة لوالا من بين 15 لواحد مشارك.

## لكاريير سياسية
ف 12 ماي 2022، تّحالف تيحاد شعبي جديد لإكولوجي ؤ جتيماعي عين فرانكار مرشحة ليه ف نتيخابات تشريعية لفرانصاوية د 2022 ف دايرة تانية ف ؤب. هي عضو ف حيزب فرانصا لأبية ؤ كاتشجع سياسي لياساري جون لوك ميلينشون.

## مصادر

## لمزاود
* صفحة د سارة فرانكار ف لجنة لؤلمپية لمغريبية 

تصنيف:ناس حيين
تصنيف:زيادة 1999
تصنيف:جدافة مغريبية
تصنيف:مقالات فيها مصدر و 3000 بايت
حوسا 46

**حوسا 46** (ب )، اللي تيتسمّا تا "السلطان حوسا"، هو مغني من خنيفرة تيغني بلأمازيغية ديال لأطلس لمتوسط. النمرة اللي مع سميتو (46)، هي النمرة د الصباط اللي تيلبس، وسمّاوها عليه صحابو ملّي كانو تيلعبو لكورة و هوما صغار، حيت رجلو كانت تاتبان ليهم كبيرة.

## ديكسوڭرافيا
* منتخب إزماوان 2018

## مهرجانات و عروض
* 2006: لمهرجان التاني د الثقافة لأمازيغية ف فاس
* 2008: مهرجان الثقافة لأمازيغية ف فاس
* 2016: لمهرجان الدولي د إفران
* 2018: حفل تكريمي ف مسرح محمد لخامس، ديال ليوم لوطني للإعلام
* 2023: مهرجان تيفلت
## مصادر

تصنيف:بيوغرافيا د رجال
تصنيف:مغني بالشلحة د لأطلس
تصنيف:تاحيدوست
أميمة لبوشتي

**أميمة لبوشتي**، تولدات ف 7 أكتوبر 2000 ف بنسليمان، هي لعابة د تيكواندو مغريبية.
## حياتها
تولدات أميمة لبوشتي ف أكتوبر 2000 ف مدينة بنسليمان، ؤ بدات كاتطريني معا لجمعية د نور ف نفس لمدينة.

ف يونيو 2015، كانت وحدا من لي نجاو من لفاجعة د واد شراط لي غرقو فيه 11 دراري كانو مشاركين ف ريحلة نضماتها لجمعية.
## لكاريير
ف 2017، شاركات معا لمونتخاب د لمغريب د تيكواندو ف كاس لعالام د لمونتخابات لي تلعبات ف أبيدجون (كوط ديڤوار) ؤ ربحات لميدالية لبرونزية معا ندى لعرج، سكينة لعوني، شيماء كريم، ؤ وئام ديسلام.

ف لبوطولة لإفريقية د تيكواندو د 2018 لي تلعبات ف أݣادير، ربحات أميمة لميدالية دهبية د لكاطيݣوري د لعيالات قل من 53 كيلو. ف نفس لعام، كانت وحدا من لي ربحو ميدالية نحاسية ف لكاطيݣوري د لعيالات قل من 49 كيلو ف لعاب لمتوسطية د 2018 ف طاراݣونا (صبانيا).

ف 2019، شاركات ف لوزن د لفروج ف لبوطولة د لعالام د تيكواندو ف مانشيسطر (نݣليز) ؤ وصلات ل ربع نيهاية. ف نفس لعام، متلات لمغريب ف لعاب لإفريقية لي تنضمات ف رباط ؤ ربحات لميدالية لفضية د لكاطيݣوري د لعيالات قل من 53 كيلو. ف لفينال خسرات معا نيجيرية شينازوم نوسو.

ف فبراير 2020، تأهلات أميمة ل لعاب لؤلمپية د طوكيو مورما وصلات ل فينال د لإقصائيات لإفريقية ف لكاطيݣوري د قل من 49 كيلو.

ف يونيو 2021، ربحات أميمة لميدالية دهبية د لكاطيݣوري د لعيالات قل من 49 كيلو د لبوطولة لإفريقية لي تلعبات ف داكار (سينيݣال)، مورما ربحات لكوطيڤوارية فريماطا كوليبالي. ف شهر لي من بعد، شاركات أميمة لبوشتي ف لعاب لؤلمپية د طوكيو لي تقصات فيها من تمن نيهاية د لكاطيݣوري د قل من 49 كيلو معا لبطلة لعالام جوج د لمرات لكورية لجانوبية سيم جاي يونݣ.

## جوايز

## شوف حتا
* فاطمة زهرا أبو فارس
## مصادر

تصنيف:لعابة د تيكواندو مغريبية
تصنيف:ناس حيين
تصنيف:زيادة 2000
تصنيف:مقالات فيها مصدر و 3000 بايت
تصنيف:ناس تزادو ف بنسليمان
تخمام لمشاع

[تصغير|[بن سينا من بين لفلاسفة لي هضرو على تّخمام لمشاع و معانيه]]
**تّخمام لمشاع** (ب ) هوّا مجموعة د لأفكار ؤ لحكام علا حوايج كيديرهوم بنادم كولا نهار، لّي كيبانو صحاح ؤلا مناسبين، ؤ كيعاونو ف لفهامة ؤ لحوكم بشكل لّي كيكون مشاع ؤ مقبول بين نّاس كاملين تقريبا. يلا شي حد ماتبعش **تّخمام لمشاع** كيقدر يبان ل نّاس لوخرين بلي حمق ؤلا كيعادي لمجتمع.

لفلاسفة من لقديم كانو كيناقشو شنو هوّا تّخمام لمشاع، ؤ كيتعتابر أرسطو لفيلسوف لّول لّي معروف بلي ناقش ؤ حاول يعطي تعريف ليه. تّعريف ديال أرسطو ل تّخمام لمشاع (ب ليونانية لقديمة **κοινή αἴσθησις**، كويْني أييسثيسيس) هوّا كا قدرة كاينة عند لحيوانات، لي منها بنادم، لي بيها كيتريطيو لإدراكات لحسية، دّاكرة، ؤ لخيال، باش يكوّْنو حكام بساط من نواع مختالفين. بنادم هوّا لكائن لوحيد لي كيتجاوز تّخمام لمشاع، ؤ كيستعمل تّخمام نّقدي، ؤلا تّخمام ب لمنطق.

## مصادر

تصنيف:لفلسفة
تصنيف:معتقد
تصنيف:لفلسفة لألمانية
تصنيف:مفاهيم د لإپيستيمولوجيا
تصنيف:فولكلور
لحسنية (مغنية)

**لحسنية** (بلأمازيغية: ⵍⵃⴰⵙⴰⵏⵉⵢⴰ) هي مغنية تاتغني بلأمازيغية ديال لأطلس لمتوسط و بالدارجة. لحسنية معروفة بزاف ف لمنطقة د لأطلس، و غنات مع لفنانا لكبار ديال تما، بحال محمد رويشة و لحسن لخنيفري.

## حياتها
لحسنية تزادت ف مدينة أزرو.

## أغانيها

## مصادر

تصنيف:مغنية بالشلحة د لأطلس
تصنيف:تاحيدوست
تصنيف:بيوغرافيا د نسا
ضهر

[130px|تصغير|يسار|الضهر فمدينة پاليتا سكاڤاردا ف[الطاليان]]
**الضهر** أولّا **وسط النهار** هو فاش كاتوصل الطناش دالنهار. كايتكتب إما **12 دالنهار** أولا 12:00 (إلا تخدّم السيستيم د24 ساعة).

**الضهر الشمسي** هو فاش الشمش كاتبان باللي كاتقيس الجيهة لفوقانية ݣاع ديال السما. هاد الضهر يقدر يطرا فأي وقت فوسط النهار نيشان، وماشي ضروري تكون الطناش دالنهار. لوقيتة ديال الضهر الشمسي كاتجي على حساب فين واقف(ة) داك اللي كايشوف هاد الضاهرة (خط الطول ديالو)، ولوقت من لعام فاش كايشوفها.

## لأصل د لكلمة
لكلمة ديال الضهر جات من لعربية لفوصحى (ظهر). لحرف ديال "ظ" ماكاينش فالدارجة، داكشي علاش كاتنطق ضهر.

## الضهر الشمسي
[150px|تصغير|يسار|ساعة شمسية كاتبين الضهر الشمسي ف[هنݣاريا]]
الضهر الشمسي أولا الضهر لعالي أولا الضهر الشمسي لمحلي لباين (بالنݣليزية: local apparent solar noon) هي لوقيتة فاش الشمس كاتبان باللي كاينة فوق خط لعرض اللي واقف عليه اللي كايشوف الضاهرة، وكاتبان لعلو ديالها لكبير فوق لأفق داك النهار، وكاتخلي ضل اللي كايكون فداك لوقت قصير بزاف مقارنة بوقات خرين من النهار.

أطول وقت من ضهر لضهر كاتطرا جوج مرّات فلعام، ف 20 يونيو (24 ساعة زايدة 13 تانية) و21 دجنبر (24 ساعة زايدة 30 تانية). أقصر وقت من ضهر لضهر كاتطرا حتى هي جوج مرات فلعام، ف 25 مارس (24 ساعة قل 18 تانية) و13 شتنبر (24 ساعة قل 22 تانية). هادشي علاش الضهر الشمسي والضهر دلماݣانة (12 دالنهار) ماكايتلاقاوش ديما. لمعادلة دلوقت كاتبيّن باللي لفرق مابيناتهوم يقدر يوصل حتال 16 دقيقة. زيادة على هادشي، وبسباب أن كولا دولة كاتتبع التوقيت اللي عاجبها (يقدر يكون موافق أولا مختالف معا بلاصة الزمان اللي هي فيها)، هاد لفرق كايقدر يتزاد فيه ويفوت ساعة ݣاع.

## مصادر

تصنيف:أجزاء ليوم
تصنيف:مقالات فيها مصدر و 3000 بايت
خط الليل

[تصغير|خط الليل ف[لأرض. التصويرة من لمحطة دلفضاء الدولية ]]
**خط الليل** أولّا **بلاصة لغساق** هو واحد لخط اللي كايتحرّك واللي كايفرّق مابين الجيهة لمضوية وبين جيهة الليل لمضلّمة فواحد لكوكب أولا جسم سماوي بحالو. واحد لملاحض واقف على هاد لخط فكوكب عندو غلاف جوي غادي يعيش اللحضة ديال لغساق بسباب التشتات ديال الضو اللي كايديروه لغازات اللي تمّا.

## خط الليل تاع لأرض
[170px|تصغير|يسار|خط الليل هو لحد مابين لبلاصة لمضوية اللي فيها ال[نهار ولبلاصة لمضلّمة اللي فيها الليل.]]
فلأرض، خط الليل هو دوّيرة اللي الطول دلقطر ديالها قريب لتاع لأرض. هاد لخط كايدوز على أي نقطة فوق لأرض جوج مرّات فليوم، فوقيتة الشروق ووقيتة لغروب، من غير لمناطيق اللي قريبة للأقطاب فاش كايدوز لخط إلا ماكانتش ديك النقطة فيها شمس وسط الليل ولّا الليالي لقطبية. هاد الدوّيرة كاتفرّق مابين لبلاصة لمضوية (اللي فيها النهار) ولبلاصة لمضلّمة (اللي فيها الليل). وحيتاش النص وزايد بشوية ديال لأرض فأي وقت مضوّي ديما (من غير فاش كايكون لكسوف)، لمسار ديال خط الليل كايختالف على حساب لوقت ديال ليوم بسباب الدوران ديال لأرض على راسها. لمسار ديال خط الليل كايختالف بحساب لوقت ديال لعام حيتاش لأرض كاتجيب دورة على الشمش. هادشي علاش خط الليل متوازي تقريبا مع خطوط الطول فلوقت ديال لعتيدالات دالربيع ولخريف، ولعوجان ديالو على هاد التوازي كايوصل حتال 23.5 درجة فلينقيلابات د الصيف والشتا.

### الزربة ديال لخط
فخط ليستيواء وفاش اللرض اللي كايدوز منها خط الليل كاتكون مسطّحة (مكاينينش عوايق بحال الجبال)، كاتوصل الزربة ديال هاد لخط ل453 ميترو فالتانية. هاد السرعة تقدر تبان باللي كاتزاد فاش كاتقرّب من لعوايق لعاليين. فبلايص اللي قريبة من لقطاب السرعة ديال خط الليل كاتكون قليلة، وكاتوصل السرعة ديالها تمّا للصفر (الضلام أولّا النهار فليوم كامل).

## مصادر

تصنيف:أجزاء ليوم
تصنيف:كواكب
تصنيف:زمان
تصنيف:شعا
تصنيف:مقالات فيها مصدر و 3000 بايت
تصنيف:صيونص د لقامار
مورا الضهر

[150px|تصغير|يسار|الزوار ديال لمتحف دلفنون ف[نيو يورك|نيويورك فالتواخر ديال مورا الضهر]]
**مورا الضهر** ولّا **النص التّاني د النهار** هو لوقت اللي شادّ من الضهر حتال لبدية أولا ݣاع التواخر ديال لعشية. هو لوقت اللي كاتبان فيه الشمش هابطة من لبلاصة لعالية فالسما اللي كانت فيها فوقيتة الضهر حتال شي بلاصة فالسما بعيدة واحد الشوية على النقطة فاش كاتغرب. فلحياة ديال بنادم، كاياخد مورا الضهر النص اللخر ديال النهار دلخدمة أولا لقراية. بلمعنى لحرفي، هاد لوقت الطويل من النهار هو بالضبط مورا الضهر. الشي اللي كايساوي هادشي فكوكب آخور هو فاش النجمة الرئيسية ديال ديك لمجموعة النجمية كاتدوز على وكاتفوت لخط دالطول الرئيسي ديالو، كيما كايتشاف من الضس ديالو.

## التعريف
[150px|تصغير|يسار|ساحة لأمم لمتحدة فسان فرانسيسكو، [الولايات المتاحدة د ميريكان|لميريكان وقيتة مورا الضهر]]
مورا الضهر كاتعرّف غاليبا باللي هي لوقت مابين الضهر ولعشية. إلا تعتامد هاد التعريف، لمدة تاع لفترة ديال مورا الضهر كاتبدّل من واحد الجيهة: الضهر راه باين هو 12 دالنهار، ولاكين لحد مابين مورا الضهر ولعشية ماعندوش تعريف رسمي.

مورا الضهر (بالنݣليزية: Afternoon) جات بالجميع ديال جوج كلمات: "مورا" و"الضهر". بانت هاد لكلمة فلبدية ديال لقرن 16. فالدارجة ولعربية لفوصحى، كاينة كلمة خرة هي **لعصر** (بلعربية لفوصحى: العصر). هاد لكلمة عندها معنى عام ومعنى متعلق بلفيقه ديال لإسلام. لعصر فلمعنى لعام عند لمغاربة هي ديك لوقت من مورا التلاتة دالنهار، أما فلمعنى دلفيقه فهي ديك لوقت اللي محصورة مابين فاش الطولة ديال الضل كاتكون مساوية للحاجة اللي دايراه، وبين فاش هاد الطولة تاع الضل كاتكون الضوبل ديال الطولة تاع ديك لحاجة. هاد لفترات قصار على لفترة اللي متعلقة بالتعريف اللول ديال مورا الضهر.

## آش كايطرا فهاد لوقت
مورا الضهر هو لوقت فاش الشمش كاتبان باللي كاتنزل من لعلو لكبير ديالها فداك النهار. فهاد لفترة الشمش كاتبان غادية من لوسط ديال السما حتال شي بلاصة قريبة لفين كاتغرب. فاللخر ديال مورا الضهر، الشمش كاتبان مجهدة ومضوية بزاف حيتاش كاينة فعلو قليل فالسما. فالدول لمتقدمة كايبدا لوقت دلخدمة من الصباح حتال اللخر دمورا الضهر أولّا لعشية (من 9:00 حتال 17:00 غاليبا)، هادشي كايعني باللي شوية من لوقت دلخدمة كايدوز فمورا الضهر. لمدارس فهاد لبلدان كاتخلي التلامد يخرجو جوايه التلاتة دالنهار، يعني فلفترة ديال مورا الضهر. فلمغريب، التلامد والطلبة فلمدارس تاوع الدولة ولپريڤي حتا هوما يقدرو يقراو فمورا الضهر، حتال لعشية، ويقدر حتال من مورا لغروب ؤوقيتة لغساق فالوسط ديال الشتا.

## مصادر

تصنيف:أجزاء ليوم
تصنيف:مقالات فيها مصدر و 3000 بايت
وسط الليل

[150px|تصغير|يسار|وسط الليل فبرج ديال لماݣانة ف[ألمانيا]]
**وسط الليل** هو لوقيتة فاش كايتداز من يوم لواحد آخور، يعني اللحضة فاش كايتبدل التاريخ فالتوقيت الرسمي ديال أي دولة أولّا منضّامة. فلوقت ديال لماݣانة، وسط الليل هو لعكس ديال الضهر، واللي بيناتهوم 12 ساعة نيشان. هاد لوقت كايتݣال و كايترمز ليه ب"منتصف الليل" أولّا "12 دالليل" أولا 00:00 (إلا تخدّم السيستيم د24 ساعة).

**وسط الليل الشمسي** أولا **الليل لحالك** هو لوقت اللي كايجي لعكس ديال الضهر الشمسي، فاش الشمس كاتكون ديريكت تحت داك اللي كايرصد الضاهرة، ولوقيتة مابين لغساق ولفجر متساوية. بسباب بلايص لوقت اللي كاتنضم لوقت على حساب جماعة ديال خطوط الطول فلأرض، والسوايع الزايدين، نادرا ما كايتلاقا وسط الليل الشمسي معا وسط الليل تاع لماݣانة.

## مصادر

تصنيف:أجزاء ليوم
تصنيف:ليل
ضو النهار

[170px|تصغير|يسار|ضو النهار كايشيّر على الربيع ف فيرمة كاينة ف [ألمانيا]]
**ضو النهار** هو لمجموع ديال الضو اللي كايجي ديريكت وحتى اللي ماشي نيشان فوقت النهار. هادشي داخل فيه الشعة ديال الشمش، التوهج ديال السما، وغالبا هاد الجوج فاش كايكونو منعاكسين على لأرض أولّا لأجسام تاوعها بحال التضاريس ولبني. الضو دالشمش اللي منعاكس من لأجسام السماوية لخرين ماكايتعتابرش ضو ديال النهار. هادشي علاش ضو لݣمرة ماداخلش فضو النهار واخّا هو نعيكاس ديال ضو الشمش على لقمر. النهار هو لفترة فاش كايكون ضو النهار. كايطرا ضو النهار حيتاش لأرض كاتدور على راسها، والجيهة اللي كاتضوّيها الشمش هي اللي كاتعتابر فيها ضو النهار.

## التعريف
ضو النهار كايكون فشي بلاصة فاش كاتكون الشمش فوق لخط دلأفق تاعها. هادشي صحيح لشوية كتر من النص ديال لأرض. الضويان لخرجاني يقدر يكون من 120 ألف لوكس (ضو الشمس فالنهار)، واللي يقدر يضرّ لعينين، حتال 5 لوكس إلا كان غمام كتير وغليض وقت الشروق أولّا لغروب (قل من 1 لوكس ݣاع فحالات ستيتنائية). هادشي يقدر يخلّي الضل يبان فاش پوطويات تاع الضو ديال الزنقة بعاد. تقدر تكون الدنيا مضلمة كتر فاش كايكون لكسوف أولّا لجو عامر بلجزيئات ديال التراب، الرملة، الرماد، ولغبرة دلبراكين.

## الجهد
لمستويات ديال الضو فالنهار هوما هاكدا. لوحدة ديال لقياس تاع الجهد ديال الضو أولا الشعة هي اللوكس.

## مصادر

تصنيف:أجزاء ليوم
تصنيف:لفلك
تصنيف:شعا
تصنيف:مقالات فيها مصدر و 3000 بايت
فجر كداب

[150px|تصغير|يسار|[ضو لݣمرة ولفجر لكداب فوق لمرصد ديال لا سييا.]]
**الضو دلبروج** أولّا **لفجر لكدّاب** (إلا تشاف قبل الشروق) هو توهج بيض خافت على شكل متلت اللي كايتشاف جاي من جيهة الشمش لفوق فالسما. الشعا د الشمش اللي مشتت بسباب لغبرة اللي مابين لكواكيب هي اللي سباب هاد الضاهرة. كايتشاف الضو دلبروج مزيان مورا لغروب فالربيع وقبل الطلوع دالشمش فلخريف. هاد التوهج خفيف بزاف، غير شوية من ضو لݣمرة و/أولّا التلوت دالضو يقدرو يردّوه ماكايبانش.

اللمعان ديال هاد لفجر لكدّاب كاينقص كلّما بعّد على الشمش. فالسما اللي طبيعيا مضلّمة وصافية، كايبان التوهج على شكل صمطة غادية حتال لفوق دالسما. فلحقيقة لفجر لكدّاب كايغطي السما كاملة وكايعاون فالزيادة ديال الضو الطبيعي فالليلة اللي سماها صافية ومضلّمة ومافيهاش ضو لݣمرة.

لغبرة اللي مابين لكواكيب ديال النضام الشمسي كايكوّنو غمامة غليضة على شكل بغريرة كاتسمّى السحابة دلبروج. الطول ديال لحبيبات دلغبرة فهاد لغمامة واصل مابين 10 و300 ميكروميطر، الشي اللي كايعني كتلة مابين نانوݣرام واحد حتال لعشرات ديال لميكروݣرامات. لملاحضات ديال لمركبة لفضائية *پايونير 10* (بالنݣليزية: Pioneer 10) فالسبعينات هي اللي ربطات هاد الضاهرة ديال لفجر لكدّاب بلغبرة اللي مابين لكواكب.

## تصاور

Submillimeter Array Night.jpg|لفجر لكدّاب من الجبل ديال مونا كيا فهاواي، لميريكان
Zodiacal Light Seen from Paranal.jpg|لفجر لكدّاب من تشيرو پارانال، تشيلي
Erzurum-Zodyak.jpg|لفجر لكدّاب من إرزوروم، تركيا


## مصادر


تصنيف:أجزاء ليوم
تصنيف:نظام شمسي
تصنيف:مقالات فيها مصدر و 3000 بايت
تصنيف:مصادر د الشعا
ليلة قطبية

[150px|تصغير|يسار|ليلة قطبية فسڤالبارد ف[النورڤيج.]]
**ليلة قطبية** (بالنݣليزية: Polar night) هي ضاهرة طبيعية كاتطرا فالشهورة دالشتا فلبلايص اللي جات فالشمال ديال الدايرة لقطبية دالشمال أولّا على لجانوب ديال الدايرة لقطبية دلجانوب، فاش الشمش كاتبقى تحت لأفق واخّا من لمفتراض خاص يكون النهار فداك لوقت. فاش كاتشاف هاد الضاهرة من لقطب الشمالي أولّا لجانوبي، كاتبان الشمش باللي كاينة تحت لأفق. هادشي كايطرا فخطوط ديال لعرض مابين 65°44' حتال 90° شمال أولّا جانوب، وماكاتحبسش نيشان فالدواير لقطبية بسباب لينعيكاس.

## لبلايص فين كاتطرا
[150px|تصغير|يسار|مدينة طرومصو ف [النورڤيج. فلوقت اللي تخادت فيه التصويرة نورمالمو كايكون اللخر ديال مورا الضهر.]]
حيتاش ماكاينينش شي مدون ولّا ڤيلاجات دايمين فلجانوب ديال الدايرة لقطبية دلجانوب (من غير لمحطات ديال لبحت)، الدول اللي كاتطرا فيهوم هاد الضاهرة هوما الدول اللي لأرض ديالهوم دايزة منهوم أولا كاينين فالشمال ديال الدوّيرة لقطبية دالشمال. هاد الدول هوما: لميريكان (ألاسكا)، كانادا، إسلاندا، الدانمارك (ݣرينلاند)، النورڤيج، السويد، فينلاندا وروسيا. الربع ديال فينلاندا كاين فالشمال ديال الدايرة لقطبية، والنقطة ديال لبلاد اللي كاينة فالشمال ݣاع ماكاتطلعش فيها الشمش 60 يوم. فسڤالبارد اللي تابعة للنورڤيج، الشمش ماكاتطلعش من تقريبا 23 أكتوبر حتال 21 فبراير دلعام لاخور. لحالات لقصوى لهاد الضاهرة تقدر تشاف فالنقاط لقطبية، فاش الشمش ماكاتطلعش نص عام. كاتطرا هاد الضاهرة فلقطب الشمالي من اللخر ديال شتنبر حتال اللخر ديال مارس لاخور. شمس وسط الليل، اللي هي ضاهرة لعكس ديال هادي، كاتوقع فالصيف فاش كاتبقا الشمش فوق لأفق ليوم كامل.

## مصادر

تصنيف:أجزاء ليوم
تصنيف:مقالات فيها مصدر و 3000 بايت
تصنيف:ليل
رمزي بوخيام

**رمزي بوخيام**، تولد ف 14 شتنبر 1993 ف هولاندا، هو سورفور مغريبي.

## حياتو
تولد رمزي بوخيام ف شتنبر 1993 ف هولاندا قريب من أمسطردام، من بو مغريبي أصلو من ݣلميم توفا ف 2005 ؤ مو هولاندية خدامة ف سياحة. عندو لجنسية ديال لبلدان بجوج. كبر رمزي ف مدينة أݣادير، فين بدا كيطريني ؤ عمرو تسع سنين.

ف يوليوز 2007، رحل معا مو ؤ خوه ل فرانصا ؤ بضبط ف مدينة أنݣلي، فين تقيد معا لفرقة د *بياريطز أسوسياسيون سورف كلوپ* ؤ ف عمرو ربعطاش لعام.

## لكاريير
ف 2012، ربح بوخيام لبوطولة لؤروپية د سورف د شباب. لعام لي من بعد، تكلاصا تاني ف لبوطولة د لعالام د شباب.

بوخيام ربح جوج مسابقات ف فرانصا ديال سيرية ديال تصفيات لعالامية لي تابعة ل بوطولة لعالم د سورف؛ لمسابقة د پرو أنݣلي ف 2017 ؤ لاكانو پرو ف 2018.

ف 2019، شارك ف لعاب لعالامية د سورف ف ميازاكي (جاپون) ؤ وصل فيها ل راوند 6، شي لي خلاه يتأهل ل لعاب لؤلمپية ؤ ياخد لبلاصة لي مخصصة ل إفريقيا. ب هاد تأهل بوخيام ولا أول مغريبي كيضمن لمشاركة ف لؤلمپياد د طوكيو ؤ أول مغريبي، عربي، إفريقي كيشارك ف رياضة د سورف. بوخيام هو واحد من جوج أفارقة مشاركين ف سورف ف لعاب لؤلمپية، معا لجنوب إفريقية بيانكا بويتنداݣ.

ف 14 يوليوز 2021، ختارتو لجنة لوطنية لؤلمپية لمغريبية هو ؤ لبوكسورة أميمة بلحبيب باش يهزو ضراپو د لمغريب ف لفتيتاح د لعاب لؤلمپية د طوكيو 2020.

ف 2022، ولا أول مغريبي كيتأهل ل جولة لبوطولة د لعصبة لعالامية د سورف.

## مصادر

## لمزاود

تصنيف:ناس حيين
تصنيف:زيادة 1993
تصنيف:سورفور مغريبي
تصنيف:مقالات فيها مصدر و 3000 بايت
تصنيف:هولانديين من أصل مغريبي
تصنيف:ناس د أݣادير
تصنيف:ناس تزادو ف أݣادير
تصنيف:مقالات د مسابقة ويكيپيديا ب الداريجة غشت 2024
تصنيف:رياضيين من أصل مغريبي
جبل لكست

تصغير|جبل لكست
[تصغير|وجه السبع من مدينة [تافراوت]]
**جبل لكست** (بتشلحيت: ⴰⴷⵔⴰⵔ ⵏ ⵍⴽⵙⵜ *أدرار ن لكست*؛ بلعربية: جبل لكست) هو جبل كاين ف الطرف الشرقي ديال لأطلس الصغير ف لمغريب. **أفا ن تمزݣاديوين** لي هو لقمة ديال هاد جبل كايوصل لعلو ديالو 2359 ميترو، وهي الراس لعالي ݣاع ف لمنطقة و وحدة من الريوس لعاليين تاوع جبال لأطلس الصغير ف لجانوب د لمغريب.

## لبلاصا
جبل لكست بعيد واحد 9.82 كيلوميطر جيهة الشمال لغربي ديال مدينة تافراوت. كاين هاد الجبل بين لقبايل ديال شتوكة ف الشمال، ولقبايل ديال أملن ف لجانوب، هادشي فلوصط ديال سلسلة جبال لأطلس الصغير لغربي.

من جيهة لجانوب، كانلقاو دواور لي تابعين لأملن هوما دواور تقليديين قدام ديال الشلوح. هاد لواحة ديال أملن هي لي كاتفرق جبل لكست على لأراضي دياول الصحرا. كاتعتبر لمجموعة جبل لكست وحدة من لمناطيق ديال التسلق ف جبال لأطلس الصغير. أما من جيهة الشمال كانلقاو دواور ديال تودما و آيت صواب و إداوݣنضيف.

## وجه السبع
من غير لعلو ديالو لكبير، هاد جبل معروف حتى بواحد لبلاصا فيه كاتبان بحالا شي سبع منحوت فيها، ولكن ماشي ديما كايبان. يقدر هاد "السبع" يتشاف من جيهة واحة أملن و كايبان حتى من مدينة تافراوت ف لعشية منين كاتكون الشمش لفوق.

## مصادر

تصنيف:جبل ف لمغريب
تصنيف:جهة سوس ماسة
تصنيف:جغرافيا د جهة سوس ماسة
تصنيف:مقالات فيها مصدر و علاين 3000 بايت
2020–21 ف لكورة لمغريبية

**2020–21 ف لكورة لمغريبية** هو لموسم التنافسي رقم 65 فالتاريخ ديال لكورة فلمغريب من مورا ليستيقلال دلبلاد.

## رجال
### كاس لعرش

### لبوطولات
#### بوطولا 1

#### بوطولا 2

#### لقيسم دلهواة لوطني

#### لقيسم دلهواة اللول

#### لقيسم دلهواة التاني

## عيالات
### كاس لعرش

### لبوطولات
#### بوطولا 1

#### بوطولا 2

## مصادر

تصنيف:كورة د لمغريب على حساب لموسم
تصنيف:2020 ف لمغريب
تصنيف:2021 ف لمغريب
تصنيف:مقالات فيها مصدر و 3000 بايت
كاس لعرش عيالات (2019-2020)

## الدور التاني
* ميتشان الدور التاني ديال كاس لعرش دلعيالات 2019-2020: 20 دجنبر 2020.

|}

## الدور التالت
* ميتشان الدور التالت ديال كاس لعرش دلعيالات 2019-2020: 17 يناير 2021. لقرعة كانت تدارت يادلي ف28 دجنبر 2020. واحة الراشيدية، جمعية تامسنا ونهضة لمضيق دازو ديريكت للدور الرابع.

|}

## الدور الرابع
* ميتشان الدور الرابع ديال كاس لعرش دلعيالات 2019-2020: 7 فبراير 2021. لقرعة كانت تدارت يادلي ف21 يناير 2021. نجاح آزرو، الجيش الملكي، نادي العيون وأطلس 05 لفقيه بنصالح دازو ديريكت لروبوع النيهائي.

|}

## الدور دلفينال
### لفراقي اللي تأهلات
هاد لفراقي شاركات فكاس لعرش ديال عام 2019-2020.

5 دلفراقي من بوطولا 1 عيالات (2019-2020)

* شباب أطلس خنيفرة
* الجيش الملكي
* أطلس 05 لفقيه بنصالح
* رجاء آيت إيعزة
* نادي العيون

3 دلفراقي من بوطولا 2 عيالات (2019-2020)

* نجاح أزرو
* نسيم سيدي مومن
* شباب المحمدية

### قوس لمشاركة

## روبوع النيهائي
* لقرعة تدارا فنفس النهار اللي تدارت فيه لقرعة ديال الدور الرابع. لفراقي اللي دازت ديريكت لروبوع النيهائي لعبات فالتيرانات ديال لفراقي لخصوم. تقصرو لميطشان ف27 و28 فبراير 2021.

|}

## الدومي فينال
* لميتشان ديال الدومي فينال تلعبو ف30 يونيو 2021.

|}

## لفينال

## مصادر

تصنيف:كاس لعرش لمغريبي عيالات
تصنيف:مقالات فيها مصدر و 3000 بايت
تصنيف:كورة د لعيالات ف لمغريب
بوطولا 1 عيالات (2020-2021)

## لفراقي

### لفراقي على حساب لجيهات

## لجدوال ديال الترتيب

## النتائيج

## شوف حتى
* بوطولا 1 عيالات (2019-2020)
* بوطولا 2 عيالات (2020-2021)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 1 عيالات
تصنيف:مقالات فيها مصدر و 3000 بايت
تصنيف:كورة د لعيالات ف لمغريب
زكير ضد لؤونتيبيوتيك

**الزكير ضد لؤنتيبيوتيك** (ب نݣليزية: Antimicrobial Resistance، ب لفرانساوية: Résistance aux Antibiotiques) و لي يقدر يتنقّب غير ب **AMR** كاتݣال فاش واحد طاسيلة ميكروبية كاتكبر واخا كاين واحد لقد طالع د لؤنتيبيوتيك، يعني ملّخر مابقا كايسوݣر ليها والو باقي. فاش لميكروب كايشد زكير لمعاملة معاه كاتولي صعيبة كتر منين كانت عليه قبل و كايبزز ضوازي طالعين ولا كايفرض ݣاع تبدال د لؤنتيبيوتيك بشي واحد أخور مجهد عليه و لّي ئقدر يكون سوا غالي سوا مسموم للدات ؤلا بجوج.

فاݣد بلّي سبايب د زكير لميكروبي هوما معدودين ولايني لمشهودين كتر بيها هوما تخدام لفايت قياسو د لؤونتيبيوتيك ولا تخدام لمرݣّع ديالهوم.
تصغير|تصويرة كاتوري ضاهْرة د زكير لباكتيري قشع باللي:<br /> - ف ليسر لباكتيرية حساسة لݣاع لؤنتيبيوتيكات.<br />- ف ليمن لباكتيرية شدات زكير ضد ربعة من سبعة د لؤنتيبيوتيكات.
لقضية و مافيها هيا هاد لمسالة ولّات خالقة واحد لموشكيل مفلّس عند مالين لعرف ب ضومين ديال صحة لعمومية ف لعالام كاملو و حتا د لمغريب مازهقوش منها. هادشي لي خلّا لويزارة د صحة لمغريبية و لمكتب لوطني د سلامة صحية د منتجات لغذائية و بشراكة معا لمنضامة د صحة لعالامية باش تصاوب واحد لبلان ستراتيجي كايهم لوقاية و لكونطرول د زكير ؤ لمقصود ديالو هيا تنقاص من لخطورة د هاد ضاهرة.

## نواع
زكير لباكتيري يقدر يكون طبيعي، "**زكير طبيعي**" داخل ف لكروموزوم د لباكتيرية و كاين عند ݣاع الطواسل من نفس النوع بحال الزكير ديال شيريشية كولي ضد لݣليكوپيپتيد، بمعنى خور ماعمّر غاتكون شي *شيريشية كولي* كايفاري معاها لݣليكوپيپتيد. عاد كاين لباكتيرية اللي كادير لقوالب باش تفلت من لمفعول د لؤونتيبيوتيك ؤلا كاتجيبهوم من شي وحدة خرا و هاد لقوالب كادخلهوم ف لپلاسميد ديالها؛ "**زكير مجيوب**"، لمتال لباين هنايا هوا *الستافيلوكوكوسة لمدهبة* فاش كاتبدل ل PLP2 ل PLP2a صافي لميتيسيلين اللي هوا لؤونتيبيوتيك اللي مولف كايفاري معاها ماكايبقاش قاضي لغرض حيت ماكايعرفش باقي شناهوا هاد ل PLP2a و فاش كايكونو عندها هاد التناوي كاتصدق مسمية ب "**''ستافيلوكوكوسة مدهبة'' مزكرة معا لميتيسيلين**" (ب لونݣلي Methicillin Resistant Staphylococcus Aureus) ؤ اللي كاتنقبّ "MRSA". عطالاه طرقان باش تفلت لباكتيرية من لمفعول د لؤونتيبيوتيك و هادشي علاش خاص يتخدم ل ؤنتيبيوݣرام.

## مصادر


تصنيف:لبيولوجيا
تصنيف:مقالات فيها مصدر و 3000 بايت
تصنيف:طب بيطاري
تصنيف:مقالات ب عناوين فيها نيولوجيزم
تصنيف:بيولوجيا تطورية
تصنيف:ميكروبيولوجيا
لعربي باطما

**لعربي باطما** (1948 - 7 فبراير 1997) كان مغني و كتاتبي و شاعر و ممتل مغريبي، و من الرموز ديال لمجموعة د ناس لغيوان، اللي كانت من لمجموعات لكبيرة ف لمغريب ف السبعينات و التمانينات.
## حياتو
تولد لعربي باطما ف دوار ولاد بوزيري ف الشاوية ف 1948، و رحلو عائلتو للدار لبيضا ملي كان باقي صغير. تما فين كبر و تلاقا صحابو بوجميع و عمر السيد اللي بدا شويا بشويا كيدير معاهم لمسرح و لغنا.
## منتوجاتو
### لغنا
غنّا لعربي باطما ݣاع لأغاني ديالو و هو مع لمجموعة اللي أسس (ناس لغيوان). ما كانش غي تيغني، و إنما كان تا تيكتب لكلمات و تيلحّن لأغاني.
### لفنون لاخرا
من غير لأغاني اللي غناها مع ناس لغيوان، كتب لعربي باطما كتاب د السيرة الداتية سمّاه "الرحيل"، و شارك ممتيل ف لفيلم ديال "لحال"، و كتب بزاف د لقصص و لمسرحيات.
## مصادر

تصنيف:زيادة 1948
تصنيف:بيوغرافيا د رجال
تصنيف:مغني مغريبي
تصنيف:وفيات 1997
تصنيف:شاعير مغريبي
تصنيف:كتاتبيا مغاربا د لقرن 20
تصنيف:مومتيلين د لأفلام مغاربا
تصنيف:زيادة 1949
تصنيف:ناس د الدار البيضا
تصنيف:مومتيلين مغاربا د لقرن 20
مصر لقديمة

يسار|تصغير|لأهرام د لݣيزة، اللي تبناو وقت مصر لقديمة
يسار|تصغير|تصويرة د فرعون، اللي كان لماليك د مصر لقديمة
[تصغير|ربعة د [ؤشابتي|لوشابتيات مع الصندوق ديالهم؛ من بين أهم أنواع الأتار اللي كانلقاوهم ف مصر القديمة. ]]
**مصر لقديمة**، ولاّ لحضارة لفرعونية، هي حضارة قديمة ف شمال شرق إفريقيا، كانت على لواد د النيل، ف لأراضي د لبلاد د مصر دابا. بدات هاد لحضارة تقريباً ف عام 3100 قبل لميلاد ملي لماليك نارمر وحّد ميصرا لعالية ؤ ميصرا سّفلية. لملوك اللي كانو تيحكمو تما ديك لوقت كانو كيسمّاو لفراعنة، و كانو معروفين ب لفلوس اللي كانت عندهم، و باللي مورا ما كانو تيموتو كانو كيتݣمّطو ويتدفنو، و كيتسمّاو مومياوات.

لحضارة د مصر لقديمة كانت أكتر حضارة متقدمة ف وقتها، و ختراعو بزاف د لحوايج اللي نفعو بنادم منبعد، و أترو ف لعيشة، بحال لأهرام و التقنيات د السقاية و الطب و الرياضيات، ولكتابة، و تا لباطويات د لخشب (كانو أول وحدين خدّموهوم).

بقوة ما كانت لحضارة لمصرية لقديمة موهيمة، خرج عليها علم تيقراها، تسمّا علم لمصريات، تيخدمو عليه الناس اللي تيقلبو ف التاريخ و لآتار د هاد لحضارة.

## مصادر

## شوف تا
* السمسمية


تصنيف:تاريخ د مصر
تصنيف:مقالات فيها مصدر و علاين 3000 بايت
تصنيف:تاريخ د لميديطيراني
تصنيف:تاريخ د مصر على حساب لفترة
بوطولا 2 عيالات (2020-2021)

**بوطولا 2 عيالات (2020-2021)** هي لموسم د لبوطولا لحتيرافية التانبة دلعيالات، اللي هي لقيسم التاني على حساب لهيكلة لهرمية دلبوطولات فبلاد لمغريب. هاد لبوطولا مقسمة لجوج دلݣروپات، كولّا واحد فيهوم كاتقصّر فيه 16 فرقة.

## لقيسم دالشمال

### لفراقي
* ترجي تيغسالين
* هلال تمارة
* إف سي السعيدية
* نجاح أزرو
* زهور المحمدية
* أمل وزان
* نهضة المضيق
* اتحاد ميدلت
* بلدية بركان
* واحة الرشيدية
* الفتح الرباطي
* صداقة تاوريرت
* شباب المحمدية
* بلدية مكناس
* أمل المسيرة
* جوهرة لعرايش

### لجدوال ديال الترتيب

### لجدوال ديال النتايج

## لقيسم دلجانوب

### لجدوال ديال الترتيب

### لجدوال ديال النتايج

## مصادر

تصنيف:بوطولا 2 عيالات
تصنيف:مقالات فيها مصدر و 3000 بايت
تصنيف:كورة د لعيالات ف لمغريب
جاڤا

**جاڤا** هوّا لونݣاج ستوني د لمستوى لعالي، مبني علا لكلاصات، لي تصاوب بحيت يكونو عندو أقل عاداد د تّيكاليات تّطبيقية. جاڤا لونݣاج ب تخدام عام، مديور باش يخلي لموبرميجين يطورو لكوض ديالهوم مرة وحدة، ؤ يعاودو يستعملوه ف أي پلاطفورم لي كاتقبل جاڤا، بلا مايعاود يتكومپيلا. تّطبيقات ديال جاڤا عادتن كيتكومپيلاو ل بايتكود، لي كيخدم ف أي ماكينة ڤيرتوالية د جاڤا (Java Virtual Machine ؤلا JVM) كيما كانت تّسطيرة د لورديناتور علاياش خدامة. سّانطاكس ديال جاڤا كاتشبه ل سّانطاكس ديال سّي ؤ سي++، ولاكين فيها عاداد قل ديال لوضايف د لمستوى نّازل. جاڤا هوّا لّونݣاج لّول لي عليه لقابول ف ݣيتهاب، سيرتو ب نّسبة ل تّطبيقات د لويب ب لموضيل كليان سيرڤور، ؤ تاني أكبر لونݣاج من حيت لعاداد د لمسوالات عليه ف سطاك ؤڤرفلو، ؤ رابع أكبر لونݣاج من حيت عاداد د لإعلانات د لخدامي ف لينكدين. ف 2023، جاڤا مكلاصي الرابع ف لانديكس د تيوبي  ديال اللونݣاجات لي مطلوبة بزاف، مورا سي++.

لي ختارع جاڤا هوّا دجيمس ݣوصلين ف لكامبيانة د صان مايكروسيستمز (لي منبعد شراتها شّاريكة د ؤراكل)، ؤ صدر ب شكل رسمي ف 1995. وخا صدر ف لبدية ب ليصونص ملكاوية، جاڤا ولا ف ماي 2007 تحت ليصونص د ݣنو دجي پي إيل، لي مفتوحة ل لعموم. لڤيرسيون لّخرة د جاڤا هيا 19.0.2 ؤ خرجات ف يناير 2023. ؤراكل كاتنصح لخدايميا د لڤيرسيونات لقدام د جاڤا باش يحيدوهوم ؤ يأنسطاليو لڤيرسيون لّخرة، بسباب رّيسك لأمني.

## تاريخ
دجيمس ݣوصلين، مايك شيريدان ؤ پاطريك نوطون بداو لپروجي د جاڤا ف 1991، ؤ ف لبدية هاد لّونݣاج تسما *ؤوك Oak* علا واحد نّوع د شّجر كان منو نابت حدا شرجم ديال ݣوصلين. من بعد بدلو ليه سّمية ل *ݣرين Green* (خضر ب نّݣليزية)، ؤ ف لّخر وقع تّيفاق علا *جاڤا*، علا نوع د لقهوة أصلو من أندونيسيا. ݣوصلين قاد سّانطاكس د جاڤا باش تكون قريبة ل سي ؤ سي++، ؤ تجي ساهلة ف لفهامة ل لموبرميجين.
تصغير|دجيمس ݣوصلين ف 2008

## ميتال د پروݣرام د جاڤا
هاد لپروݣرام كيطبع "Hello, World" ف شّاشة ديال لورديناتور:


```java
class HelloWorld {
public static void main(String[] args) {
System.out.println("Hello, World");
}
}
```



## مصادر


تصنيف:لونڭاج
تصنيف:مقالات فيها مصدر و 3000 بايت
برمجة ستونية

[تصغير|كلاصمة د شّعبية ديال [لونݣاج|لّونڭاجات د لبرماجة مابين 2002 ؤ 2022. پايثون، جاڤا ؤ سّي كيتنافسو على رّتبة لّولة]]
**لبرماجة سّتونية** (ب ) هيّا فلسفة د لبرمجة مبنية علا لمفهوم ديال سّتون (ب )، لي كيحتاوي علا داطا علا شكل خاصيات، ؤ وضايف علا شكل فونكسيونات.

وحدة من لخصايل ديال سّتون ف لبرماجة سّتونية هيا بلي كيقدر يتريطي ؤلا يبدل لمحتوى د لخاصيات ديالو (داطا) ب ستيعمال لمفهوم ديال *رّاس* ؤلا *دّات* (عادتن كاتّطبق ب *this* ؤلا *self*). لپروݣرام ف لبرمجة سّتونية كيتقاد بحيت كيكونو ستونات كيتفاعلو معا بعضياتهوم ف لپروݣرام. كاينين بزاف د نّواع ديال لّونݣاجات سّتونية، ولاكين لمشهورين منهوم (بحال جاڤا) كيخدّمو لمفهوم ديال لكلاص، لّي كيكون سّتون ف هاد لحالة نمودج ديالو، ؤ ف نفس لوقت لكلاص كاتحدد نّوع ديال سّتون (متلا كلاص "طونوبيلة"، نقدرو نقادو منها ستون "ميرسيديس F400 حمرة").

من بين أهم لّونݣاجات لّي معتامدين علا لبرمجة سّتونية كاين: جاڤا، سي++، سي#، پايثون، أر، پيهاشپي، ڤيزوال بازيك ضوت نيت، جاڤاسكريپت، روبي، پورل، سويفت، دارت، سكالا، كوطلين، ؤ ماطلاب.

## كلمة ستون، ستونية
كلمة "ستون" كيستعمولها لمغاربا ب معنى ديال "شي حاجة" ؤلا "شي فيكرة"، ؤ بهاد لمعنى كاتبان موقابيل مناسب ل كلمة Object ب نّݣليزية، سيرتو ف لإطار ديال لبرمجة سّتونية لّي كيكون لObject فيها عندو معنى تجريدي ماشي ملموس ب ضّارورة.

## مصادر


تصنيف:برماجة
تصنيف:مقالات فيها مصدر و 3000 بايت
يوهانيس ڤيرمير

**يوهانيس ڤيرمير**، هو واحد الرسام ؤ زوّاق هولاندي تزاد عام 1632 ف مدينة ديلفت ف هولاندا. هاد الرسام مشهور بكنيتو ڤيرمير و كان واحد من أحسن الرسامين فالوقيتة ديالو، القرن سبعطاش واللي كاتسما بالفترة الباروكية ، وكان متخصص فالرسيم ديال الديور من لداخل ديال الناس اللي من الطبقة المتوسطة.

ڤيرمير فالوقيتة ديالو كان معروف واحد الشوية فمدينتو ولكن واخا هاكداك مقدرش يجمع اللعاقة و يبيع بزاف ديال طّابلوات ديالو.

ڤيرمير مكانش كايرسم بزربة بحال أغلبية د الرسامين فالوقيتة ديالو، كان كاياخد بزاف ديال الوقت والتركيز فكولا طابلو، وكان كايخدم صبايغ غاليين بزاف، وتشهر حيتاش كايصرع الضو فالطابلويات ديالو.

فاش مات ڤيرمير مابقاتش كاتعاود عليه الهضرة، الناس نساوه وحتى واحد ماهضر عليه من بعد من غير أرنولد هوبراكن لي جبدو ف كتاب "المصدر الرئيسي"، تنسى فبلادو جوج ديال القرون حتى جاو ݣوستاف فريدريك واݣن و ثيوفل ثوري برݣر فاش نشرو عليه واحد المقال ودارو فيه 66 من الطابلويات ديالو، ولكن حاليا غير 34 منهوم وصاف اللي كايتحسبو ديالو ، ومن ديك الوقيتة الرسام ڤيرمير تشهر كتر وكتر، وولا واحد من أعضم الرسامين فلوقيتة الذهبية د هولاندا.

## حياتو
ماكاينش بزاف ديال لخبار على كيفاش ڤيرمير عاش حياتو، ولكن لي معروف عليه هو بلي خلا كولشي و معمرو خرج من مدينتو ديلفت باش يبقا ملاهي مع الرسم والفن ديالو، وحتى ل لقرن سبعطاش ماكانت حتى شي خبار عليه من غير داكشي لي كتبو عليه فنانين وحدين خرين.

## الطابلوات ديالو

Johannes Vermeer - A Lady and Two Gentlemen - WGA24639.jpg|*[[بنت ب كاس د شراب|بنت هازّة كاس د شّراب]]* (علاين 1659)، متحف دّوك أنطون ؤلريش ف برونسڤيك، ألمانيا
Johannes Vermeer - Lady at the Virginal with a Gentleman, 'The Music Lesson' - Google Art Project.jpg|*[[درس ديال لموسيقا]]* (علاين 1662–1665)، تجميعة لملكية ف لندن
Meisje met de parel.jpg|بنت لابسة زواݣة د اللويز (1665)، معروضة ف لاهاي
ملف:Johannes Vermeer, Girl with the Red Hat, c. 1669, NGA 60.jpg|*[[بنت بشاشية حمرا]]* (علاين 1665-1666)، لمعرض لوطني ديال لفنون ف واشينطون
ملف:Vermeer_Lady_Maidservant_Holding_Letter.jpg|*[[مولات دار ؤ لخدامة|مولات دّار ؤ لخدامة]]* (1666–67)
Jan Vermeer - The Art of Painting - Google Art Project.jpg|Vermeer's فن تازواقت ؤلا رّمزية د تازواقت (علاين 1666–1668)، متحف تاريخ لفن ف ڤيينا
Johannes Vermeer - The Astronomer - 1668.jpg|*[[لفالاكي (ڤيرمير)|لفالاكي]]* (علاين 1668)، متحف لّوڤر ف پاري
Johannes Vermeer - The Geographer - Google Art Project.jpg|*[[لجغرافي (ڤيرمير)|لجغرافي]]* (1669)، متحف شتيديل ف فرانكفورت
Lady Seated at a Virginal, Vermeer, The National Gallery, London.jpg|*[[بنت ݣالسة حدا لڤيرجينال]]* (علاين 1672)، لمعريض لواطاني ف لندن


## مصادر


تصنيف:رسام هولاندي
تصنيف:زيادة 1632
تصنيف:وفيات 1675
تصنيف:مقالات فيها مصدر و 3000 بايت
جورج ويا

**جورج ويا** (بلينݣليزية: George Weah - تولد ف 1 أكتوبر 1966 ف مونروڤيا، ليبيريا) هو الرئيس ديال ليبيريا من 2018 تال 2024، بعدما خسر لإنتخابات ف نونبر 2023. قبل ما يدخل للسياسة، كان ويا معروف بزاف حيت كان من أحسن اللعابة د كورة ف وقتو. هو أول واحد ماشي أوروپي ربح لكرة الدهبية (لجائزة د أحسن لعاب ف لعالم) ف 1995، و لإفريقي لوحيد اللي ربحها تال دابا. و هو أول واحد ف لعالم اللي ولاّ راييس من مور ما كان لعاب د كورة محتارف.
## مصادر

تصنيف:زيادة 1966
تصنيف:كوايري
تصنيف:سياسيين
تصنيف:ليبيريا
تصنيف:بيوغرافيا د رجال
تصنيف:ناس حيين
تصنيف:مقالات فيها مصدر و علاين 3000 بايت
ستيڤن واينبرݣ

**ستيڤن واينبرݣ** (مزيود ف 3 ماي 1933 ف نيويورك - مات ف 23 يوليوز 2021 ف ؤستن ف ولاية طيكساس) هوّا عاليم د لفيزيك ميريكاني ؤ مول لجايزة د نوبل ف لفيزيك ف 1979، معا لپاكيستاني محمد عبد السلام ؤ شيلدون ݣلاشو علا تّوحيد ديالهوم ل لقوة لكاهرومغناطيسية، ؤ لقوة ضّعيفونووية ف موضيل فيزيكي واحد.

## مصادر

تصنيف:زيادة 1933
تصنيف:فيزيسيان
تصنيف:ناس ربحو جايزة نوبل د لفيزيك
تصنيف:وفيات 2021
تصنيف:ناس تزادو ف نيو يورك
سيدا

**السيدا** كاتسما على واحد لمرضة ؤ معنيتها لمضبوطة هيا لحالة لخرانية اللي كاتوصل ليها لمناعة ديال بنادم مورا ما كيتأادا ب ***لڤيروس النقاقصي دلمناعة لبنادمية*** لمعروف ب "HIV"، السيدا كلمة ماشي دوريجين والايني مدرجة من لفرانساوية *(Syndrome d'Immuno-Déficience Acquise)* و بلمغربية كاتعني "الساندروم د نقصان دلمناعة لمجيوبة". هاد لمرحالة هيا فاش غادي يبداو يبانو الأعراض ديال بصاح دهاد الڤيروس (لاحقاش فلّول كايكون حسي مسي وماكايعيقش بيه مولاه ؤ ماكايردش ليه ݣاع لبال) و فيها نيت كاطيح لمناعة بلمعقول وكايصدق لمريض ملحوݣ بݣاع الفيروسات كيما كانو ؤ هادو كايتسماو بالعدوى لهمايزية يعني لميكروبات ؤلا حتا لكونصيرات كايلقاو لهمزة مورا ماترشا و تهشاش لمناعة دلمريض وهادشي كايعطينا واحد لكمشة دليماري مجموعين على سيفة ديال ساندروم ؤلا بالساهل ماهل "سيدا". فهاد ليبّان، ماكاينش شي دوا ؤلا شي جلبة كايبرّيو من السيدا، لحل لوحداني اللي كاين دابا و اللي مايتحاسبو عليه عقال هوا لحماية.

ف 2020، وصل لعدد د الناس اللي كان فيهم السيدا ف لعالم ل تقرييا 38 مليون واحد.

تكتاشف السيدا أول مرة ف 1981، و هو مرض جا من لقرودا د الشامپانزي و داز لبنادم ف لوسط د لقرن 20.

## مصادر


تصنيف:مرض
تصنيف:مقالات فيها مصدر و 3000 بايت
تصنيف:ساندروم
مالطية

يسار|تصغير|<P ALIGN=center>خريطة د مالطا، لبلاصة لوحيدة اللي تاتّهضر فيها لمالطية.</p>
يسار|تصغير|<P ALIGN=center>ڤيديو د راجل تيهضر لمالطية.</p>

**لمالطية** (بلمالطية: Malti) هي اللغة الرسمية ديال مالطا (هي و لينݣليزية). هي اللغة السامية لوحيدة الرسمية ف لإتحاد لأوروپي حيت لأصل ديالها جاي من لعربية د صقلية، و هي قريبة بزاف ف لهضرة من الدارجات ديال تونس، و اخا لأغلبية د لكلمات الجداد فيها إما بالطاليانية ولا لينݣليزية. هي اللغة السامية لوحيدة اللي كاتّكتب ب لحروف اللاتينية.

لأصل ديال لمالطية جاي من لعربية اللي كانت تاتهضر ف لوقت اللي كانت فيه صقلية تابعة للمسلمين (من 831 ل 1091). من موراها حكموا النصارا هاد لجزر و نقص التخدام د لعربية. علاود لمالطية تأترات بزاف بالطاليانية و الصقلية، بزاف د لباحتين تيعتابروها لغة مفارقة تماما على لعربية، واخا تقريبا التلت د لكلمات اللي فيها أصلهم من لعربية.

## مصادر


تصنيف:لوغات عربية
تصنيف:مقالات فيها مصدر و 3000 بايت
تصنيف:لوغات د مالطا